| **Mocidade Nacionalista Galega** |
| --- |
| Logo de MNG. |
|
| **Organización política** | Mocidade Nacionalista Galega |
| **Ano fundación** | 2009 |
| **Ideoloxía** | Nacionalismo galego, Galeguismo, Progresismo, Socialdemocracia, Europeísmo, Republicanismo, socioliberalismo, Altermundismo, Pacifismo, Feminismo. |
| **Ámbito** | Galiza |
| **Secretaría xeral** | Angel Sánchez Tallón |
| **Resp. da organización** | Paula Carballo Blanco |
| **Textos** | Textos a debate |
| **Páxina web** | Arquivado 29 de agosto de 2011 en Wayback Machine. |

A **Mocidade Nacionalista Galega** (**MNG**), constituída o 13 de novembro de 2010 na cidade de Santiago de Compostela como o referente xuvenil de Máis Galiza, é unha organización xuvenil que estivo integrada no seo de Galiza Nova (Bloque Nacionalista Galego) ata o 10 de marzo de 2012. Na actualidade é o referente xuvenil de Compromiso por Galicia.

Como organización política da mocidade galega, a MNG defende o dereito de Galiza a definirse e decidir o seu futuro libre e soberanamente co fin de acadar a súa autodeterminación.[]

A Mocidade Nacionalista Galega é herdeira política directa da Mocidade Socialista Galega e da súa política de ampliación de horizontes políticos encarnada na plataforma 'Entre tod@s, Galiza Nova' destinada á XI Asemblea Nacional das mocidades do BNG e no proceso 'Máis Mocidade' que derivou na fundación da propia MNG. A Mocidade Socialista Galega autodisolveuse o propio día 13 de novembro na MNG[].

Ideoloxía
---------

A MNG é unha organización política xuvenil progresista, cun carácter socialdemócrata e republicano. Os seus principios ideolóxicos básicos son o nacionalismo cívico galego, a socialdemocracia, a autodeterminación cara a consecución dun Estado propio, o republicanismo e a democracia participativa, o europeísmo (a Europa dos pobos), a defensa da lingua galega, ecoloxismo, laicismo e feminismo, entre outros.

Organización
------------

### Consello Político Nacional

O Consello Político Nacional é o máximo órgano decisorio entre Asembleas Nacionais , formado por 12 persoas escollidas na Asemblea Nacional mediante listas abertas, a persoa que ostente a Secretaría Xeral e os representantes das comarcas. Ten forte presenza no ámbito universitario onde parte da súa militancia promove a constitución do Movemento Estudantil Universitario (MEU), mentres que outras persoas participan na ruptura dos Comités Abertos de Facultade e forman parte da Liga Estudantil Universitaria.

### Executiva Nacional

A Executiva Nacional é o órgano que ostenta a dirección e xestión diaria da organización. Está composta por 6 persoas, escollidas de entre os membros electos do Consello Político Nacional, e a persoa que sotente a Secretaría Xeral. Esta executiva é ratificada pola afiliación da organización na Asemblea Nacional.

A Executiva Nacional actual, escollida na II Asemblea Nacional celebrada en Santiago de Compostela o 20 de setembro de 2014, está conformada do seguinte xeito:

* Secretaría Xeral: Ángel Sánchez Tallón
* Secretaría de Organización: Paula Carballo Blanco
* Secretaría de Finanzas: Rocío López Pacio
* Secretaría de Relacións Internacionais: Estevo Sánchez Gálvez
* Secretaría de Comunicación: Alexandre Fernández
* Secretaría de Igualdade: Antía Rodríguez Neira
* Secretaría de Formación: Alberte Villamarín Rodríguez

Galiza Nova
-----------

Ata marzo de 2012 a Mocidade Nacionalista Galega participou en Galiza Nova, xuventudes do BNG. Ostentou internamente a representación obtida na XI Asemblea Nacional, celebrada o 24 e 25 de outubro de 2009 en Santiago de Compostela, pola Plataforma *Entre tod@s, Galiza Nova*, encabezada por Ínhigo Ansotegui e acadando o 20% dos votos e cinco membros na Dirección Nacional e dous na Comisión Permanente que ostentan as responsabilidades de Institucional e Asociacionismo. A súa proposta política foi a de acadar unha Galiza Nova máis combativa, plural e operativa, baixo a premisa de apertura do nacionalismo galego á sociedade.

En Compromiso por Galicia
-------------------------

A partir da I Asemblea Nacional recoñece como único referente político e ideolóxico a Compromiso por Galicia, e ós seus principios de socialdemocracia, progresismo, galeguismo e reformismo.

Coa formación de CxG Balbina Gándara Antelo foi elixida secretaria xeral dimitindo un ano despois. Neste período numerosos membros das Xuventudes Socialistas de Galicia, xuventudes do PSdeG téñense sumado a MNG, ó igual que outros mozos independentes e galeguistas.

Logo da dimisión de Balbina Gándara, o secretario xeral é Pablo Tortajada Bermúdez antigo secretario de organización.

Neste novo período a MNG rompeu cos principios defendidos por Galiza Nova, sobre o comunismo e independentismo e preferiu relacionarse con Euzco Gaztedi Indarra (EGI), mocidades do PNV e a Joventut Nacionalista de Catalunya (JNC), mocidades de Convergència Democrática de Catalunya, dunha sensibilidade máis centrista e moderada, participando por exemplo no EGI eguna. Tamén mantén estreitas relacións con Iratzarri, escisión de Aralar.

Actividades
-----------

A MNG trata de incidir no debate público non só participando da actividade de Galiza Nova e o BNG, senón con actividade e posicionamentos políticos propios.

Alén de participar con comitiva propia na manifestación nacional do Día da Patria e de xestionar un posto no Festigal, a MNG continuou desenvolvendo as Xornadas da Mocidade Galega que iniciara a MSG, realizándoas en dous ámbitos diferentes, a Universidade de Santiago de Compostela e no concello ourensán de Castrelo de Miño. Nelas, baixo o título 'A nación 2.0', reflexionouse sobre a construción nacional no século XXI dando voz e presenza ao máis representativo do mundo social de Galicia con grande eco dos medios. Tamén desenvolveu campañas referentes á cuestión sexo-afectiva, tanto no eido da educación sexual con actividades como 'Luces, cámaras... sexo!' coma na defensa da pluralidade de opcións. Tamén desenvolveu accións para reivindicar a normalización dos equipos deportivos nacionais coa campaña 'Mételle un gol a Feijoo'. Entre as súas actividades, tamén están as de formación, coma 'Tempos de Traballo' ou a participación nun debate coas mocidades do Partido Popular.

A Mocidade Nacionalista Galega fai parte, así mesmo, da Plataforma contra a Lei de Augas sendo a única organización do ámbito BNG que deu ese paso.

Ademais, a MNG ten feito numerosos posicionamentos públicos sobre diversas temáticas decidida a incidir no debate político. Neles, ten apostado pola renovación doutrinal do nacionalismo, a defensa da cultura galega, o apoio ao pobo palestino ou en favor dunha converxencia de esquerdas nas eleccións ao Senado.

Referentes internacionais
-------------------------

Entre os seus referentes estatais e internacionais están as Joventuts Nacionalista de Catalunya, organización ligada a Converxencia Democrática de Cataluña, Euzko Gaztedi Indarra, xuventudes do Partido Nacionalista Vasco (PNV)e a Jóvenes Nacionalistas Canarios de Coalición Canaria. Partidos cos que Compromiso por Galicia compartiu candidatura en Coalición por Europa.

Notas
-----

1. ↑  "Textos a debate na Asemblea Nacional Constituínte". Arquivado dende o orixinal o 14 de novembro de 2011. Consultado o 05 de setembro de 2011.
2. ↑  "A MNG nace coa idea de ser a vangarda de Máis Galiza", *20 minutos* *(en castelán)*.
3. ↑  "A Mocidade Nacionalista Galega decide abandonar Galiza Nova", *Praza Pública, 10 de marzo de 2012.*
4. ↑  "Entre tod@s, Galiza Nova". Arquivado dende o orixinal o 19 de setembro de 2010. Consultado o 05 de setembro de 2011.
5. ↑  "O proceso Máis Mocidade culminará o día 13 de novembro cunha Asemblea Nacional constituínte". Arquivado dende o orixinal o 16 de decembro de 2010. Consultado o 05 de setembro de 2011.
6. ↑  *Candidatura única à Executiva Nacional da MNG*[*Ligazón morta*]
7. ↑  "Páxina web da Plataforma Entre Tod@s, Galiza Nova". Arquivado dende o orixinal o 19 de setembro de 2010. Consultado o 05 de setembro de 2011.
8. ↑  Posición política da Plataforma Entre Tod@s, Galiza Nova
9. ↑  "Resultados da Plataforma da XI Asemblea Nacional de Galiza Nova". Arquivado dende o orixinal o 10 de xaneiro de 2010. Consultado o 05 de setembro de 2011.
10. ↑  "En marcha as xornadas 2.0 da Mocidade Nacionalista Galega", *Código Cero*.
11. ↑  "Beiras dice que "los terroristas más peligrosos están en el poder: Rajoy, Rouco, Rubalcaba..."", *Público*.
12. ↑  A Mocidade Nacionalista Galega fala de sexo o mércores 16 en Compostela[*Ligazón morta*].
13. ↑  Cadaquen ao seu xeito Arquivado 15 de novembro de 2011 en Wayback Machine..
14. ↑  A Mocidade Nacionalista Galega inicia a campaña 'Mételle un gol a Feijoo'[*Ligazón morta*].
15. ↑  A MNG organiza en Compostela a xornada de formación 'Tempos de Traballo'[*Ligazón morta*].
16. ↑  A Mocidade Nacionalista Galega e Novas Xeracións debaten este luns[*Ligazón morta*].
17. ↑  A manifestación nacional contra a lei de augas de Galiza[*Ligazón morta*].
18. ↑  A Mocidade Nacionalista Galega é crítica coa postura de Galiza Nova de homenaxear a Pardo de Cela[*Ligazón morta*].
19. ↑  A Mocidade Nacionalista Galega lanza un manifesto polo Día das Letras Galegas 2011 Arquivado 15 de novembro de 2011 en Wayback Machine..
20. ↑  A MNG apoia a flotilla da liberdade[*Ligazón morta*].
21. ↑  A Mocidade Nacionalista Galega apoia unha candidatura "galega e de esquerdas" para o Senado Arquivado 14 de novembro de 2011 en Wayback Machine..

| * v
* c
* e
Nacionalismo galego |
| --- |
| Partidos políticos | 

|  |  |
| --- | --- |
| Actuais | 
* **Bloque Nacionalista Galego** (Unión do Povo Galego, Movemento Arredista, e Fronte Obreira Galega)
* **Anova-Irmandade Nacionalista** (Frente Popular Galega e Encontro Irmandiño)
* **Cerna**
* **Compromiso por Galicia** (Máis Galiza, PNG-PG, Acción Galega, Partido Galeguista Demócrata)
* **Converxencia XXI**
* **Terra Galega**
* **Agora Galiza** (**Primeira Linha**)
* **Nova Esquerda Galega**
* **Partido Comunista do Pobo Galego**
* **Partido Comunista pola República Galega**

 |
| Antigos | 

|  |  |
| --- | --- |
| Ata 1950 | 
* Partido Galeguista
* Irmandades da Fala
* Unión Socialista Galega
* Dereita Galeguista
* Organización Republicana Gallega Autónoma
* CRAG
* Vangarda Nazonalista Galega
* Liga Gallega (A Coruña)
* Liga Gallega (Santiago de Compostela)
* Solidaridad Gallega
* Asociación Regionalista Gallega
* Acción Gallega
* Grupo Nós

 |
| Dende 1950 | 
* BN-PG
* AN-PG
* PSG-EG
* Esquerda Galega
* Coalición Galega
* PSG
* Unidade Galega
* Espazo Socialista Galego
* Partido Galeguista (1978)
* Partido Galeguista Nacionalista
* Partido Popular Galego
* Partido Obreiro Galego
* Galiza Ceive-OLN
* Assembleia do Povo Unido
* Partido Galego do Proletariado
* UPG-lp
* Asemblea Popular Galega
* PGSD
* PCLN
* Inzar
* Esquerda Nacionalista
* Espazo Socialista Galego
* Converxencia Nacionalista Galega
* Colectivo Socialista
* Movemento pola Base
* Nós-Unidade Popular
* Partido da Terra
* Espazo Ecosocialista Galego
* Abrente-EDG

 |

 |

 |
| Sindicatos | 

|  |  |
| --- | --- |
| Actuais | 
* CIG
* CUT
* SLG-CCLL
* FRUGA
* STEG

 |
| Antigos | 
* INTG
* CXTG
* CTC
* ING
* SOG

 |

 |
| Organizacións armadas | 
* Resistência Galega
* Exército Guerrilheiro do Povo Galego Ceive
* Liga Armada Galega
* Loita Armada Revolucionaria

 |
| Asociacións xuvenís e de estudantes | 

|  |  |
| --- | --- |
| Actuais | 
* Galiza Nova (Unión da Mocidade Galega)
* Isca!
* Xeira
* Briga
* Erguer - Estudantes da Galiza
* MNG
* Mocidade pola Independencia

 |
| Antigas | 
* ERGA
* AMI
* Federación de Mocedades Galeguistas
* FER
* Estudantes Independentistas
* Adiante (Mocidade Revolucionaria Galega)
* MEU
* AEGA
* CAE
* CAF
* Esquerda Nacionalista-Mocidade
* Mocidade Socialista Galega
* Mocidades Galeguistas
* Liga Estudantil Galega
* Comités
* AGIR

 |

 |
| Movementos sociais | 
* Nunca Máis
* Associaçom Galega da Língua
* Plataforma Queremos Galego!
* A Mesa pola Normalización Lingüística
* ADEGA
* Verdegaia
* Reintegracionismo
* Fala Ceibe
* Galiza non se vende
* Movimento Defesa da Língua
* Mar de Lumes
* JUGA
* Ceivar-OPAR
* Que voltem para a casa
* CAR
* Ultreya
* Vía Galega

 |